偈頌三十首  其六
作者：釋印肅
朝代：宋

paragraphs: 普禮三身四智佛，一念阿僧祇劫中。
身心一如遍法界，法身不滅壽無窮。
一月六旬權準則，一年四會表參同。
妄念不生無損益，五千連貫贈寰中。
所得未嘗圖別用，共成進納續宗風。
初法難傳憂不信，黄梅五百獨盧公。
如今箇箇堪分付，報國資家理不窮。
莫道祖師西土出，剎那自肯即心通。